Trahviraha läheb puhtalt ju vallale, puhaskasum, noh! Nagu ikka tehakse selliseid haaranguid meil kampaania korras, ühe latiga saavad mu naabrid, kellel on kilomeeter tupikuga lõppevat privaatset sissesõiduteed läbi põlismetsa ja õues viistest aastat vana njuufa  (noorema peni viis hunt talvel minema) kui ka ridakülas kolme murdjat pidav kuldhammastega seltsimees:D    Eramaa-siltidesse suhtun samuti eelarvamusega, valgel ajal võiks ikka metsad ja kaldad kõigile lahti olla. Teine asi on lausa õuele tikkujatega, aga neid ei pea niikuini ükski keelusilt. Ise ma jauran siin poolehektarilise õue pärast, ülejäänud maad ei valva peale inimeste terve mõistuse mitte miski. Mis mõtet on keelata kellelgi võsaservast vaarikaid või surema metsalapi puhul seeni, nagu  koer (hm, jälle koer) heinakuhja otsas. Samas õu on mul ja enamikul maakatel siiski toa pikendus ja kes see ikka toast kontvõõraid leida igatseb?    See "kelle koerast pahandust ei ole" on natuke ehku peale värk. Mul endal oli koer, kes elas seitseteist ja pool aastat vanaks, esimest korda hammustas ühte inimest kuueteistkümnesena ja see jäi ka ainsaks korraks. Olgu, too inimene ise provotseeris koera- minu kodus, toapõrandal käpuli maas ja eesmärk oligi näha, kas tõesti ei hammusta... Hammustas.  Õnneks olid sel koeral pooled kihvad juba suust kadunud (vanus!) ja jaksu ka napilt, aga hammustas!